7. कुसै बी बोल्ली गी भाशा बनाने आह्‌ले राजनैतिक, धार्मिक, समाजिक जां साहित्यक कारण होई सकदे न। जां कुसै खास क्षेत्र दे समाज च जिसलै उच्च जां मध्य वर्ग कुसै इक बोल्ली गी भाशा दी संज्ञा देन लगी पौंदा ऐ तां उक्त बोल्ली भाशा बनी जंदी ऐ। बोल्ली होए जां भाशा-भाशा दे-विज्ञानियें आस्तै एह् दोऐ म्हत्तव रखदियां न। इस करियै भाशा गी उच्चा ते बोल्ली गी नीमां आखना जां भाशा गी सम्मान देना ते बोल्ली गी हीन समझना-भाशा विज्ञानिक द्रिश्टी कन्नै अविज्ञानिक ऐ।